CELEX: 62015TN0043
Language: lv
Date: 2015-01-28 00:00:00
Title: Lieta T-43/15: Prasība, kas celta 2015. gada 28. janvārī  – CRM /Komisija

16.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 89/43
            
         Prasība, kas celta 2015. gada 28. janvārī – CRM/Komisija
   (Lieta T-43/15)
   (2015/C 089/52)
   Tiesvedības valoda – itāļu
   
      Lietas dalībnieki
   
   
      Prasītāja: CRM Srl (Modena, Itālija) (pārstāvji – G. Forte, C. Marinuzzi un A. Franchi, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2014. gada 24. oktobra Īstenošanas regulu Nr. 1174/2014 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Piadina Romagnola/Piada Romagnola (AĢIN)), kas 
                     Eiropas Savienības Oficiālajā Vēstnesī publicēta 2014. gada 4. novembrī (L 316);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir vērsta pret aizsargātas ģeogrāfiskās izcelsmes norādes “Piadina Romagnola/Piada Romagnola” reģistrēšanu saistībā ar to, ka reputācija, kura ir ar rokām gatavotai Piadina, ir attiecināta arī uz rūpnieciski gatavotu Piadina.
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots Eiropas Parlamenta un Padomes 2012. gada 21. novembra Regulas (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 343, 1. lpp.) 7. panta 1. punkta f) apakšpunkta ii) punkta un 8. panta 1. punkta c) apakšpunkta ii) punkta pārkāpums un nepareiza piemērošana.
               
                           —
                        
                        
                           Prasītāja šajā ziņā apgalvo, ka šajā lietā nav pierādījumu, kuri pamatotu saistību ar ģeogrāfisku izcelsmi, kā arī
                        
                     
                           —
                        
                        
                           ka reputācija, kura ir ar rokām gatavotai Piadina, ir attiecināta arī uz rūpnieciski gatavotu Piadina.
                        
                     
         
               2.
            
            
               Ar otro pamatu tiek apgalvota acīmredzama kļūda vērtējumā un atbilstošas sākotnējās izmeklēšanas neveikšana.
               
                           —
                        
                        
                           Prasītāja šajā ziņā norāda, ka ir pieļauta acīmredzama kļūda, izvērtējot reģistrācijas pieteikumu saistībā ar to, vai ir izpildītas prasības attiecībā uz ģeogrāfiskās izcelsmes norādes attiecībā uz Piadina Romagnola reģistrācijas pieteikuma publicēšanu, un
                        
                     
                           —
                        
                        
                           ka nav veikta atbilstoša sākotnējā izmeklēšana, neizvērtējot dalībvalsts tiesu iestāžu iespēju atcelt valsts tiesību normas, uz kurām ir balstīta apstrīdētā regula.
                        
                     
                           —
                        
                        
                           Prasītāja arī apgalvo labas pārvaldības principa pārkāpumu.
                        
                     
         
               3.
            
            
               Ar trešo pamatu tiek apgalvots Eiropas Cilvēktiesību konvencijas 6. un 13. panta un ES Pamattiesību hartas 47. panta pārkāpums, jo ir pārkāptas tiesības uz efektīvu tiesību aizsardzību tiesā.